Unsplash .td_uid_2_6137711f03789_rand.td-a-rec-img{text-align:left}.td_uid_2_6137711f03789_rand.td-a-rec-img img{margin:0 auto 0 0} Diversi għalliema madwar Malta u Għawdex għadhom qed jaħdmu b'laptops mogħtija lilhom mill-inqas ħames snin ilu. L-Unjin tal-Għalliema (MUT) qalet li diversi membri tagħha jinsabu f'sitwazzjonijiet varji għax m'għandhomx biex jaħdmu jew inkella spiċċaw jillapazzaw b'apparat antik jew li ma jaħdimx sew. Min-naħa tiegħu, il-Ministeru għall-Edukazzjoni qal illi għadu qed jistenna li l-laptops jaslu Malta biex ikun jista' jqassamhom lill-għalliema. Is-Segretarju Permanenti fi ħdan il-Ministeru għall-Edukazzjoni Dr Frank Fabri qal lil Newsbook.com.mt li l-Ministeru kull ġimgħa jiċċekkja s-sit elettroniku minn fejn jixtraw il-laptops, imma dawn mhumiex disponibbli minħabba nuqqas fil-produzzjoni taċ-ċipep fuq livell internazzjonali. Għalliema li tkellmu ma' Newsbook.com.mt qalu li fl-eqqel tal-pandemija, meta t-tagħlim qaleb online darbtejn u billi s-sistema edukattiva aktar ma jmur qed taddatta fuq livell diġitali, huma qed jaħdmu b'laptops li minħabba l-użu u ż-żmien, mhumiex tajbin biżżejjed u ma jkampawx mal-bżonn tax-xogħol tal-iskola. Fost ilmenti li rċieva Newsbook.com.mt minn għalliema differenti, intqal li għalliema qed ikollhom jaħdmu b'laptops li biż-żmien marritilhom il-batterija u oħrajn b'mikrofoni jew webcams ma jaħdmux u ma jkunux jistgħu jużawhom għal lezzjonijiet online jew inkella jkollhom jixtru mikrofonu jew webcam apparti bi spiża personali għalihom. X'kien qal il-Ministeru? Skarsezza fis-suq internazzjonali wasslet biex ma waslux il-laptops għall-edukaturi Oħrajn ilmentaw li fil-kuntest tad-dinja llum, il-laptops li ilhom jaħdmu bihom issa tant huma antiki li ma jkampawx mas-software li jintuża llum fl-iskejjel, partikolarment MS Teams, u li kawża t'hekk il-laptops qed jeħlu jew jintfew għax ma jifilħux għalih. Min-naħa tagħha l-MUT qalet lil Newsbook.com.mt li f'April li għadda ħarġet numru ta' direttivi b'rabta ma' dan il-każ u li dawn għadhom fis-seħħ. Il-miżuri jinkludu li: Ma jsirux attendenzi: Din tfisser li l-ebda attendenza ma tiġi rreġistrata fuq sistemi online, li tinkludi pjattaformi tal-iskejjel, inkluż permezz tal-apparat all-in-one, jew fuq sistemi oħra inkluż permezz ta' karti. L-MUT tirrakkomanda li l-edukaturi jżommu l-attendenza għall-użu personali iżda li din ma tingħatax lill-amministrazzjoni jew lil xi ħadd ieħor ħlief f'każ ta' emerġenza (bħal f'każ ta' contact tracing). Ma jsirx ticking tal-LOs: Din tfisser li ma tintuża l-ebda pjattaforma sabiex jiddaħħlu l-LOs. Din tinkludi kemm pjattaformi online u anki dawk li jistgħu jinħolqu permezz ta' karti. Ma jsirux CoPE (PD) sessions: Din tfisser li ma jiġux organizzati u/jew ma jkunx hemm attendenza għal sessjonijiet ta' CoPE. Id-direttivi tal-MUT L-MUT b'direttivi għall-għalliema minħabba nuqqas ta' laptops .td_uid_3_6137711f03c5e_rand.td-a-rec-img{text-align:left}.td_uid_3_6137711f03c5e_rand.td-a-rec-img img{margin:0 auto 0 0}